П Р О Т О К О Л    № 26

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/09.07.2013 г., вторник/

Днес, 09.07.2013 г., вторник, от 14.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ - отсъства
РУМЕН БОЕВ
ЮЛИАНА КОЛЕВА - отсъства
РУМЕН ГЕОРГИЕВ 
КАМЕН ИВАНОВ
МАРИЯ КУЗМАНОВА
МИЛКА ИТОВА	

На заседанието присъства експертният сътрудник към комисията Румен Митев – главен експерт „Съдебна статистика”.

1. ОТНОСНО: Преглед на дисциплинарната практика на ВСС, изпратен от Комисия по правни въпроси, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Преглед на дисциплинарната практика на ВСС.

2. ОТНОСНО: Предварително становище по проекта на бюджет на съдебната власт за 2014 г., изпратено от Комисия „Бюджет и финанси” до постоянните комисии към ВСС, за представяне на допълнения, предложения и аргументи.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение Предварително становище по проекта на бюджет на съдебната власт за 2014 г.
2.2. Уведомява Комисия „Бюджет и финанси”, че комисията е във фаза анализ по отношение преструктуриране на военните съдилища и прокуратури, както и по отношение на преструктуриране на съдебните райони, обслужвани от малките районни съдилища, поради което към момента не може да направи обосновано предложение относно това кои съдилища ще бъдат предложени за закриване.

3. ОТНОСНО: Извлечение от Протокол № 25/01.07.2013 г. на Комисия „Професионална етика и превенция на корупцията” към ВСС във връзка с изпълнение на т. 94 от Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. – декември 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Изпраща на КПЕПК доклада, приет от комисията в изпълнение на решение по т.1.2. от Протокол № 5/17.06.2013 г. на Групата на председателите на постоянните комисии на ВСС.

4. ОТНОСНО: Писмо от главния прокурор на Република България с вх. № 11-03-830/04.07.2013 г., адресирано до Висшия съдебен съвет, във връзка с дейността на Работната група за изготвяне на анализ на степента на натовареност на военните съдилища и военните прокуратури.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Изпраща отговор до главния прокурор на Република България, съгласно изготвения текст.
4.2. Изпраща на постоянните комисии на ВСС копие от писмото на главния прокурор и отговора на комисията, за сведение.

5. ОТНОСНО: Извлечение от Протокол № 26 от заседание на ВСС, проведено на 04.07.2013 г. за създаване на работна група за изработване на проект за изменение и допълнение на Методика за атестиране на съдия, прокурор, следовател, административен ръководител и заместник на административния ръководител, и на Единен формуляр за атестиране.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ОПРЕДЕЛЯ членовете на комисията - Калин Калпакчиев, Елка Атанасова, Галина Карагьозова и Мария Кузманова, които да вземат участие в работната група за изработване на проект за изменение и допълнение на Методика за атестиране на съдия, прокурор, следовател, административен ръководител и заместник на административния ръководител, и на Единен формуляр за атестиране, която ще се състои на 12.07.2013 г.

6. ОТНОСНО: Доклад от сътрудници на КАОСНОСВ за събраната към момента информация във връзка с изготвяне на анализ на натовареността на районните съдилища и районните прокуратури с оглед оптимизиране структурата на отделните съдебни райони.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение доклада от сътрудниците на комисията, като възлага да се изготви структура на доклад, която да се изпрати на постоянните комисии на ВСС за сведение.

ДОПЪЛНИТЕЛНА ТОЧКА

7. Становище от Недко Симов - и.ф.административния ръководител – окръжен прокурор на Окръжна прокуратура Смолян, поискано от КАСНОСВ във връзка с постъпилия доклад от административните ръководители на ОС Смолян, РС Мадан и РС Чепеларе с предложение за промяна на границите и закриване на РС Чепеларе и за обявяване на конкурс за заемане на незает съдийски щат в РС Мадан.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището от и.ф. административния ръководител на Окръжна прокуратура Смолян. Становището да бъде взето предвид при анализа и обсъждането на структурата на съдебен район Смолян.

ПРЕДСЕДАТЕЛ
НА КОМИСИЯТА:              / п /

КАЛИН КАЛПАКЧИЕВ